Cehii, plătiți de stat pentru a respecta carantina. Câți bani primesc zilnic.
Cehia a găsit o soluție pentru a-i motiva pe oameni să respecte carantina. Cei care intră în carantină vor primi un bonus zilnic. În plus, vor primi concediu medical plătit pe caz de boală.
Cehia vine cu o soluție pentru a-i motiva pe oameni să respecte carantina și să raporteze medicului contactele lor. Toți cei care intră în carantină vor primi un bonus de aproximativ 14 euro pe zi, la care se adaugă concediul medical plătit pe caz de boală. Decizia autorităților vine după ce în ultimele zile, spitalele au ajuns într-un punct critic. În unele regiuni din Cehia și în zona Capitalei, nu mai există locuri pentru bolnavii de COVID, aceștia fiind trimiși spre alte localități din țară. Autoritățile iau în considerare chiar și internarea bolnavilor în spitale din țările vecine.Jan Blatny, ministrul ceh al Sănătății: "Ceea ce a declarat Regiunea Pardubice este o declarație a faptelor care sunt legate de modul în care unitățile medicale tratează cazurile. Este de fapt o situație în care nu este posibil să se asigure îngrijirea ideală și este necesar să se aplice unele priorități“.